Ministrul Cercetării şi Inovării, Nicolae Burnete, a demisionat, informează vineri un comunicat de presă postat pe site-ul instituţiei.

Foto: Agerpres

"Ministrul Cercetării şi Inovării, prof. dr. Nicolae Burnete, prin prezentul comunicat, aduc la cunoştinţa opiniei publice faptul că în această dimineaţă mi-am depus demisia la Cancelaria premierului. Demisia mea este irevocabilă şi cel puţin la acest moment nu va face subiectul unei conferinţe de presă", precizează sursa citată.

Mai mulți dintre liderii PSD ar fi avut nemulțumiri în legătură cu activitatea mai multor miniștri, printre care se număra și Nicolae Burnete.

Premierul Viorica Dăncilă a declarat, vineri, că nu se poate discuta deocamdată de o posibilă remaniere guvernamentală, deoarece nu s-a făcut încă evaluarea fiecărui ministru. Ea a spus că o decizie va fi luată abia în urma acestei evaluări, care va avea loc „curând”.